Лисина (природен резерват)

Природниот резерват Лисина е посебен природен резерват кој припаѓа на Република Српска, основан во 2011 година.

 Карактеристики 
Заштитеното подрачје опфаќа 560 хектари на територијата на општина Мркоњиќ Град. На територијата на резерватот се протега и истоимената планина, а главната вредност е извонредната разновидност на печурки. Со цел да се популаризира одгледувањето на печурки како корисна стопанска и туристичка гранка, Здружението на одгледувачи на печурки и љубители на природата Мркоњиќ ја организира манифестацијата „Денови на печурки“, која е единствена на територијата на Република Српска и БиХ, но и пошироко.

Благодарејќи на неговата геолошка структура, природниот резерват се карактеризира со голема биолошка разновидност на растителни и животински видови. Во претходните истражувања се откриени и опишани над 1.000 растителни видови, околу 1.500 видови габи,  пет видови риби, по десетина видови водоземци и влекачи, 29 видови цицачи и 107 видови птици. Пронајдени се и околу 360 извори на питка вода, кои претставуваат значителни водни ресурси во локалните подрачја. 

Лисина е единствена и по тоа што на надморска височина од 1.250 метри извира и тече Шибовљанска река. Во подножјето на највисокиот врв од 1.464 метри, се наоѓа и селото Шибови . 

 Наводи 

 Литература 

 Одлука за претходна заштита на посебениот природен резерват „Лисина“ (СГ РС бр. 85/11)

 Надворешни врски 

 Републички завод за заштита на културно-историското и природното наследство
Категорија:Природни добра на Република Српска
Категорија:Споменици на природата во Република Српска